Batu-khan
Store norske leksikon,Historie,Verdens historie og samtidshistorie,Asia,Mongolias historie
Batu-khan var hersker over Mongolriket fra 1227 til 1255 og grunnleggeren av Den gylne horde. Han var sønnesønn av Dsjengis khan.
Batu ledet mongolenes seierrike felttog i Russland i årene 1237–1240. Hærene hans fortsatte inn i Mellom-Europa og slo polakkene i 1241 ved Legnica, der fyrst Henrik 2 den fromme av Schlesien falt. To dager senere seiret Batu over ungarerne under kong Béla 4, og Ungarn ble herjet i to år. I desember 1241 hørte Batu at den mongolske stor-khanen Ogadai var død, og dro i all hast mot øst for å gjøre krav på arvefølgen. Dermed ble Mellom-Europa trolig reddet fra langt større ødeleggelser.Batu-khan hersket til sin død over Den gylne hordes rike i Sør-Russland og Vest-Sibir, der hans etterkommere holdt seg i 200 år. Les mer i Store norske leksikon Mongolriket mongoler Mongolias historie Den gylne horde